Soegiarto Adikoesoemo

**Soegiarto Adikoesoemo** (lahia di Malang, Jawa Timur, 1938) adolah pengusaha asal Indonesia nan sukses dalam bisnisnyo, sarato manjadi Presiden Komisi di PT AKR Corporindo Tbk.  Soegiarto Adikoesoemo masuak ka dalam jajaran urang-urang paliang kayo nan ado di Indonesia, sarato tahun 2018, inyo barado pada peringkat 39 dari 40 urang paliang kayo. Sabalumnyo, tahun 2017, inyo tamasuak pulo ka dalam jajaran urang paliang kayo di Indonesia nan barado pado peringkat 25. 

## Kehidupan
Soegiarto Adikoesoemo nan lahia di Malang, 1938, biaso dipanggia Mr. Gik ko tumbuh manjadi urang nan giat dalam usaho. Dirinyo manamukan kesuksesan dalam karirnyo karano dapek manjalanan bisnis nan dibueknyo. Soegiarto tamasuak ka dalam 40 urang paliang kayo nan ado di Indonesia. Tahun 2018, inyo barado di peringkat 39 nan sabalumnya tahun 2017 inyo di peringkat 25. Panurunan peringkat ko dikaranokan lamahnyo harago saham AKR Corprindo sahinggo harato nan mancapai USD 780 juta atau satara jo Rp 11,3 triliun (kurs Rp 14.500) manurun 42%, jo tacatat sagadang USD 1,35 milliar.  Soegiarto tahun 2018, masuak ka dalam 10 urang tuo paliang kayi di Indonesia menurut Forbes, jo kakayoan kurang labiah US$ 780 juta atau sakitar Rp 11 triliun pado umua 80 tahun.  Tahun 2019, harato Soegiarto mancapai US$1 miliar atau setaro Rp14 triliun.

Soegiarto dikaruniai 2 urang anak dari kehidupan rumah tangganyo basamo sang istri. Gigih, giat, jo cadiaknyo Soegiarto, diturunkan ka anaknyo, Haryanto Adikoesomo, nan kini manjabat sabagai Presiden Direktur PT AKR Corprindo. Salain itu, jiwa seni Haryanto nan tinggi mambuek dirinyo mambuka Museum of Modern Contemporary Art (Museum MACAN) di Jakarta.  Museum ko mampunyoi desain bergaya kontemporer, nan tantunya mambarikan suasana jo arti baru pado konsep museum, sarato mambueknyo manjadi institusi pertamo di Indonesia nan areanyo dibukak untuak museum.  Karya seni nan ado di museum ko sabagian marupokan karya seniman Indonesia, dan sabagiannyo barasal dari beberapa negara Asia jo nagaro di banua lain. Museum ko kini dikambangan jo Fenessa Adikoesoemo nan marupoan anak dari Haryanto jo cucu dari Soegiarto.   

## Karir
Karir Soegiarto diawali dengan pendirian perusahaan dengan nama PT Aneka Kimia Raya. 

### PT. AKR Corporindo
Perusahaan atas namo AKR Corporindo secaro resmi didirian pado 28 November 1977 sarato diagiah namo Aneka Kimia Raya.  Pandiri AKR Corporindo ko mampalueh jangkauan pasanyo hinggo masuak ka dalam perdagangan jo distribusi minyak, jasa logistik, sarato manufaktur kimia. Perusahaan ko tadaftar di Otoriter Jasa Keuangan (OJK) jo mamegang babarapo usaha yaitu bidang industri barang kimia, perdagangan umum jo distribusi tautamo bahan kimia sarato bahan bakar minyak (BBM) jo gas, manjalanan usaho bidang logistik, pengangkutan (tamasuak untuak pamakaian surang jo mangoperasian transportasi malalui darat jo lauik sarato pangoperasian pipi panunjang angkutan laut), panyewaan gudang jo tangki tamasuak pabengkelan, ekspedisi jo pangamasan.

Parusahaan iko alah tadaftar dalam Bursa Efek Indonesia sajak 1994. Parusahaan nan taruih bakambang ko, tahun 2016 tepatnyo bulan November, mangumuman rencano untuak maluncuran usaho bahan bakar penerbangan. Rencano iko marupokan karajo samo antaro AKR jo perusahaan minyak jo gas Inggris British Petroleum (BP) untuak mangambangan *joint venture* sarato mangoperasikan stasiun layanan di Indonesia. Soegiarto juo mamegang posisi nan pantiang di sadoalahnyo badan usaho nan inyo pacik. Badan usahanyo dipacik pulo jo urang-urang lain, tamasuak badan usaha nan gadang. 

Soegiarto Adikoesoemo manduduki labiah dari ciek jabatan, jabatan tasabuik:

### '''Posisi jabatan'''

Salain mangisi berbagai jabatan pado beberapo perusahaan, Soegiarto Adikoesoemo juo mampunyoi koneksi bisnis jo perusahaan lain, antaro lain:

*PT Unilever Indonesia Tbk
*PT Vale Indonesia Tbk
*PT Merdeka Copper Gold Tbk
*PT Andahanesa Abadi
*PT Bumi Tapioka Jaya
*PT Berkah Rukun Bersama
*PT Saritanam Pratama
*PT Agro Asia Manunggal
*PT Berlian Manyar Sejahtera
*PT Dirgantara Petroindo Raya
*PT Adieka Raya Persada
*PT Bumi Karunia Pertiwi
*PT Aplikasi Karya Anak Bangsa
*PT Asuransi Jiwa Sequis Life
*PT Sequis Asset Management
*PT Jabal Nor
*PT Aneka Petroindo Raya

## Penghargoan

* Komisaris Dewan nan tamasuak ka dalam daftar 50 urang paliang kayo di Indonesia tahun 2019. 
* Konglomerat paliang kayo urutan 25 pado daftar urang paliang kayo di Indonesia tahun 2017. 
* Konglomerat paliang kayo urutan 39 di Indonesia tahun 2018. 
* Konglomerat paliang kayo di dunia dalam 2057 daftar urang paliang kayo di dunia tahun 2019.
*Konglomerat paliang kayo di Indonesia tahun 2007. 

## Rujuakan